ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670035623

ขอให้แก้ไขปัญหาการจอดรถกีดขวางทางสัญจร บริเวณ ซอยเฉลิมพระเกียรติ รัชกาลที่ 9 ซอย 23 แขวงหนองบอน เขตประเวศ กรุงเทพมหานคร
รายละเอียดของเรื่อง :
คำร้องจาก Line PSC 1111--- #ร้องทุกข์ ขอร้องเรียน สำนักงานเขตประเวศ และ  สน.ประเวศ เพิกเฉย ละเลย ละเว้นการปฏิบัติหน้าที่ ถนนเฉลิมพระเกียรติ ร.9 ที่ 23 หนองบอน ประเวศ กรุงเทพฯ ปล่อยให้อภิสิทธิ์ชนสามารถใช้ถนนสาธารณะเป็นที่จอดรถส่วนตัว โดยนำรถมาจอดทิ้งหลายวัน หลายสัปดาห์ และเป็นเดือน กีดขวางจราจรอยู่เป็นประจำ และจอดกีดขวางทางเข้าออก ทำให้เสียช่องจราจร ถนนสาธารณะไม่ควรมีบุคคลหนึ่งบุคคลใด กลุ่มบุคคลใด มีอภิสิทธิ์ในการใช้เป็นที่จอดรถส่วนตัว ใช้สิทธิ์เกินส่วน ละเมิดสิทธิ์ผู้อื่นที่ต้องใช้ถนนสาธารณะในการสัญจรไปมา ชาวบ้านและเด็กนักเรียน ไม่ได้รับความปลอดภัยในการเดินถนน กีดขวางรถรับส่งนักเรียน รถพยาบาล รถปูน รถตู้บริษัท และรถอื่นๆที่มีขนาดใหญ่ เข้าออกไม่ได้สะดวก รวดเร็ว โดยเฉพาะ รถดับเพลิง ไม่สามารถเข้ามาระงับเหตุได้ ซึ่งผิดระเบียบและละเมิดข้อกำหนดพรบ.ควบคุมอาคาร ได้มีการส่งหนังสือร้องเรียนผ่านสำนักงานเขตประเวศ รวมทั้งได้เดินทางไปแจ้งความแล้ว แต่ทางตำรวจก็เพียงให้ลงบันทึกประจำวันไว้เป็นหลักฐานเท่านั้น เมื่อมีการโทรแจ้งความว่ารถจอดกีดขวางทางเข้าออก กลับไม่มีการส่งรถยกมาจัดการให้เป็นไปตามกฎหมาย ได้ดำเนินการขอ "ป้ายห้ามจอด" ไปหลายครั้งแล้ว เรื่องกลับเงียบหายไป ทั้งๆที่ในบริเวณดังกล่าวมีที่จอดรถให้เช่าอยู่ใกล้เคียง เมื่อได้โทรปรึกษากับทางสารวัตรจราจร สน.ประเวศ กลับได้คำตอบว่าให้ส่งเอกสารการเป็นถนนสาธารณะให้ดู ซึ่งระดับสารวัตรจราจร ไม่สามารถตรวจสอบได้เองว่าถนนเส้นใดเป็นถนนสาธารณะหรือไม่ และยังแจ้งว่าต้องให้เวลาชาวบ้านในการปรับตัว ซึ่งบัดนี้ระยะเวลาก็ล่วงเลยมาเกือบ 2 ปีแล้ว ท่านก็ยังเพิกเฉย ละเลย ไม่ใส่ใจในการแก้ไขปัญหาแต่อย่างใด (ได้เลยแจ้งเรื่องร้องเรียนผ่านระบบ Traffy Fondue หลายครั้งแล้ว) ขอให้ท่านได้โปรดช่วยเหลือเพื่อบรรเทาความเดือดร้อนดังกล่าวให้ด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata